Forord. 
Det til Grund for nærværende Afhandling liggende Materiale er 
ret betydeligt. En væsentlig Del deraf er tilvejebragt ved ældre Ind¬ 
samlinger til »Universitetets mineralogiske og geologiske Museum« 
og delvis beskrevet i min Afhandling om Mol luskerne i Danmarks 
Kridtaflejringer. Siden dette Arbejdes Offentliggørelse er der imidler¬ 
tid af Hr. cand. theol. P. Bostrup, Hr. Bankassistent E. Kofoed og 
Hr. cand. med. V. Yhr indsamlet og skænket til Museet en meget 
stor Samling Forsteninger fra Bavnoddegrønsandet, ligesom ogsaa 
Læge C. Malling har overladt Museet, hvad han for en Del Aar 
tilbage har fundet i denne Aflejring. Endnu maa tilføjes, at jeg og¬ 
saa har gennemgaaet »Danmarks geologiske Undersøgelse«s born¬ 
holmske Grønsandsforsteninger, og at »Bornholms Museum« i Rønne 
har vist mig den Velvilje at overlade mig til Laans enkelte særlig 
velbevarede Forsteninger. Derimod har jeg i mindre Grad selv haft 
Tid og Lejlighed til at foretage nye Indsamlinger. 
I sidste Afsnit vil man tinde omtalt Forholdene langs Stampe 
Aa, hvor der ved nye Undersøgelser med Sikkerhed er paavist baade 
cenomane og turone Aflejringer. 
En Del af de Afbildninger, der ledsager Beskrivelsen af Forste¬ 
ningerne,’ er bekostede for en Sum, som blev stillet til min Raadig- 
hed af Carlsbergfondet, til hvilket jeg derfor staar i stor Taknemlig¬ 
hedsgæld. — Hr. Kunstmaler H. V. Westergaard har med vanlig 
Omhu udført de Tegninger, der ligger til Grund for en Del af Af¬ 
bildningerne, medens Fotografierne velvilligst er tagne af Hr. stud. 
mag. Chr. Poulsen. 
